CORRESPONDANCE DE JEAN HOTMAN. 251 
faire part à voz amis. La lettre à vostre frere !) ay mandé vers 
le Vaert pres d’Uytrecht, où il se tient avecq la companie de 
Morgan *), mays ne l’ay sgeu qu’aviez icy aulcun frère. Je seray 
prest pour l’amour de vous de luy faire tout addresse et playsir 
selon ma qualité. Nous sommes icy à l’accoustumé et s’assemble 
le Conseil d'Etat *), tel qu'il est, tous les iours, ne consistant que 
de ceulx d’Hollande et Zélande et Leoninus pour Geldres '), n’es- 
tant encoires venuz les conseilliers des aultres provinces pour 
ne pouvoir accorder sur la dénomination. Chasque province réserve 
ses moyens et ne sçait, à qui ilz doibvent payer leur quote, estant 
faict une liste des soldats en certain nombre mis à la répartition 
des respectives provinces, de sorte que ledict Conseil n’a que plume 
et papier pour maintenir l’aucthorité à eulx deue. Aussy tous 
commandements, qu'ilz facent, s'addressent aux gouverneurs des- 
dicts provinces, lesquels par leur aucthorité s’exécutent, de façon 
que ledict Conseil ne sert que d’instrument aux aultres. Les affai- 
res d'Uytrecht vont très mal à l'advantaige de Deventer 5) et aul- 
tres, qui est en prison, et le magistrat altéré par le Conte de 
Moeurs 5), qui domine. Voylà que c'est de la fortune ès affaires 
mondaines. Les Estats d’Hollande sont assemblez mays ne sca- 
vons encoires, ce que se passe. Les Estats Généraulx sont convo- 
qués contre le 15me de novembre prochain. Le Comte Maurice croist 
iournellement en grandeur et crédit. Monsieur le ministre Villiers 7) 
a esté long temps très malade mais reguerry et s’en retourne de- 
main vers Zélande. Monsieur de Willughby ®) est allé vers Geer- 
trudenberghe et de là ira à Bergues ?) ou au pays de Tertole, où 
s’assembleront toutes les forces, que pouvons mectre ensambie, les- 
quelles sont bien maigres et foibles en comparison de celles de 
1) Damien. Voyez p. 211. 
2) Voyez p. 108. 
3) Sur la question du Conseil d’Etat: Fruin, Tien Jaren, p. 26 suiv. 
4) Ecgerrus Leonrnus, le célèbre chancelier de Gueldres. 
5) Sur les affaires d’Utrecht et le rôle de Girarp ProUNINCK, nommé 
DErvENTER, voyez Fruin, Verspreide Geschriften 111, 179 suiv.; Bor III, 
p- 329 suiv. 
6) Le gouverneur de la province. Voyez p. 247. 
7) PIERRE L’OYSELEUR DE VILLIERS, ministre de la cour de la Princesse Louise 
D'ORANGE. 
8) Lord Wivroucngy. Voyez p. 247. 
9) Bergen op Zoom. Sur le siége: Bor, III, p. 338 suiv. (L. XXV, fol. 20). 
